EA ปิดเทรดวอลุ่มหนาแน่น โบรกฯคงแนะนำซื้อชูเป้า 29 บ.
EA ปิดเทรดวอลุ่มหนาแน่น โบรกฯคงแนะนำซื้อชูเป้า 29 บ.มองว่าราคาหุ้นปัจจุบัน EA ยังมี Upside อยู่พอสมควร เพราะคิดจากกำไรสุทธิที่จะเติบโตเฉลี่ย 40% และ คิดเป็นกำไรต่อผู้ถือหุ้น หรือ ROE มากกว่า 40% ในช่วงปี 2558-2562
8 ต.ค. 2558

ผู้สื่อข่าวรายงานว่า ราคาหุ้น บริษัท พลังงานบริสุทธิ์ จำกัด (มหาชน) หรือ EA ปิดตลาดวันนี้อยู่ที่ 23.70 บาท บวก 1.20 บาท หรือ 5.33% มูลค่าการซื้อขาย 507.32 ล้านบาท ระหว่างวันสูงสุดที่ 24.20 บาท ต่ำสุดที่ 22.50 บาท
ฝ่ายวิจัยฯ บล.ธนชาต ยังคงคำแนะนำ “ซื้อ” ราคาเหมาะสม 29 บาท เนื่องจากมองว่าราคาหุ้นปัจจุบัน EA ยังมี Upside อยู่พอสมควร เพราะคิดจากกำไรสุทธิที่จะเติบโตเฉลี่ย 40% และ คิดเป็นกำไรต่อผู้ถือหุ้น หรือ ROE มากกว่า 40% ในช่วงปี 2558-2562 และแม้ว่าจะมีการลงทุนสูง แต่อัตราหนี้สินต่อทุนจะเริ่มดีขึ้นในไตรมาส2/59 เป็นต้นไป จากกำลังผลิตไฟฟ้าที่เข้ามาตามแผน